stanford-oval/wikipedia huggingface dataset:
เทเบิลเทนนิสทีมชิงแชมป์โลก 2024
การคัดเลือก

จำนวนทีมที่มีสิทธิ์แข่งขันชิงถ้วยรางวัลในแต่ละรายการคือ 40 ทีม
| การคัดเลือก | ทีมชาย | ทีมหญิง |
| --- | --- | --- |
ประเทศเจ้าภาพ:  เกาหลีใต้
| แอฟริกา (5) ชิงแชมป์แอฟริกา 2023 (4) และอันดับทีมโลก (1) |  อียิปต์  ไนจีเรีย  แอลจีเรีย  ตูนิเซีย  มาดากัสการ์ |  อียิปต์  ไนจีเรีย  แอลจีเรีย  ตูนิเซีย  มอริเชียส |
| อเมริกา (7) ชิงแชมป์แพนอเมริกา 2023 (4) และอันดับทีมโลก (3) |  บราซิล  แคนาดา  ชิลี  ปวยร์โตรีโก  สหรัฐ  อาร์เจนตินา  คิวบา |  สหรัฐ  บราซิล  ชิลี  ปวยร์โตรีโก  แคนาดา  เม็กซิโก  อาร์เจนตินา |
| เอเชีย (11) ชิงแชมป์เอเชีย 2023 (10) และอันดับทีมโลก (1) |  จีน  จีนไทเป  อินเดีย  ญี่ปุ่น  อิหร่าน  สิงคโปร์  คาซัคสถาน  ฮ่องกง  ไทย  มาเลเซีย  ซาอุดีอาระเบีย |  จีน  ฮ่องกง  ญี่ปุ่น  ไทย  อินเดีย  สิงคโปร์  คาซัคสถาน  อิหร่าน  อุซเบกิสถาน  จีนไทเป  มาเลเซีย |
| ยุโรป (12) ชิงแชมป์ยุโรป 2023 (8) และอันดับทีมโลก (4) |  สวีเดน  เยอรมนี  ฝรั่งเศส  โปรตุเกส  ฮังการี  โครเอเชีย  เบลเยียม  เดนมาร์ก  สโลวีเนีย  อังกฤษ  โปแลนด์  สโลวาเกีย |  เยอรมนี  โรมาเนีย  ฝรั่งเศส  โปรตุเกส  อิตาลี  สเปน  สวีเดน  สโลวาเกีย  ฮังการี  ลักเซมเบิร์ก  โปแลนด์  ออสเตรีย |
โอเชียเนีย (3) ชิงแชมป์โอเชียเนีย 2023 (2) aและอันดับทีมโลก (1):  ออสเตรเลีย  นิวซีแลนด์  ตาฮิตี
| โควต้าระหว่างทวีป (1) อันดับทีมโลก |  โรมาเนีย |  เช็กเกีย |
| การจัดสรรโควต้าใหม่ |  ออสเตรีย  เช็กเกีย  เซอร์เบีย |  คิวบา  โครเอเชีย  แอฟริกาใต้  เซอร์เบีย  ยูเครน |
เทอา เลโอนี

| เทอา เลโอนี Téa Leoni |
| --- | --- |
เลโอนี ในปี ค.ศ. 2007
เกิด: เอลิซาเบธ เทอา ปันตาเลโอนี  (1966-02-25) กุมภาพันธ์ 25, 1966 (58 ปี) นิวยอร์กซิตี, รัฐนิวยอร์ก, สหรัฐอเมริกา
อาชีพ: นักแสดง
ปีปฏิบัติงาน: 1988–ปัจจุบัน
คู่สมรส: นีล โจเซฟ ทาดีโอ จูเนียร์ (สมรส 1991; 1995) เดวิด ดูคอฟนี (สมรส 1997; 2014)
บุตร: 2
เอลิซาเบธ เทอา ปันตาเลโอนี (อังกฤษ: Elizabeth Téa Pantaleoni, เกิด 25 กุมภาพันธ์ ค.ศ. 1966) หรือชื่อที่ใช้ในการแสดงว่า เทอา เลโอนี (อังกฤษ: Téa Leoni) เป็นนักแสดงชาวอเมริกันเชื้อสายอิตาลี เธอเริ่มต้นอาชีพนักแสดงจากการรับบทบาทตัวประกอบในภาพยนตร์ และเป็นนักแสดงในซิตคอมทางโทรทัศน์เรื่อง Flying Blind (1992–93) ทางช่องฟ็อกซ์ และ The Naked Truth (1995–98) ทางช่องเอบีซี จนกระทั่งเธอเริ่มเป็นที่รู้จักจากการแสดงคู่กับ วิลล์ สมิธในภาพยนตร์เรื่อง แบดบอยส์ คู่หูขวางนรก (1995) ก่อนจะมีชื่อเสียงโด่งดังจากการเป็นนักแสดงนำในเรื่อง วันสิ้นโลก ฟ้าถล่มแผ่นดินทลาย (1998) และได้รับรางวัลแซทเทิร์น สาขานักแสดงนำหญิงยอดเยี่ยม จากเรื่อง สัญญารักเหนือปาฏิหาริย์ (2000) นอกจากนี้เธอยังแสดงในภาพยนตร์อีกหลายเรื่องเช่น จูราสสิค พาร์ค 3 (2001), จอมคนเมืองคนบาป (2002), โดนอย่างนี้ พี่ขอปล้น (2005), เมืองผีเพี้ยน เปลี่ยนรักป่วน (2008), ปล้นเสียดฟ้า บ้าเหนือเมฆ (2011) โดยในปี 2014 เธอรับหน้าที่เป็นทั้งผู้ผลิตและนักแสดงนำในละครโทรทัศน์เรื่อง ยอดหญิงแกร่งแห่งทำเนียบขาว ทางช่องCBS ซึ่งประสบความสำเร็จและออกอากาศยาวนานถึง 6 ซีซั่น (2014–19)
ประวัติ > ครอบครัว

เทอา เลโอนี มีชื่อจริงว่า เอลิซาเบธ เทอา ปันตาเลโอนี เกิดเมื่อวันที่ 25 กุมภาพันธ์ ค.ศ.1966 ที่นครนิวยอร์ก สหรัฐอเมริกา เป็นชาวอเมริกันเชื้อสายอิตาเลียน โดยครอบครัวทางฝั่งพ่อมีพื้นเพมาจากจังหวัดมาเชราตา แคว้นมาร์เค ประเทศอิตาลี ต้นตระกูลของเธอคือ นพ.ไดออมีด ปันตาเลโอนี เป็นอดีตสมาชิกวุฒิสภาของราชอาณาจักรอิตาลี ซึ่งเป็นพ่อของ มัฟเฟโอ ปันตาเลโอนี นักเศรษฐศาสตร์นีโอคลาสสิก ซึ่งเป็นอดีตรัฐมนตรีว่าการกระทรวงการคลังในรัฐบาลเฉพาะกาลของรัฐเผด็จการคาร์นาโร ที่ตั้งขึ้นมาในช่วงสั้นๆภายหลังสงครามโลกครั้งที่ 1 (ปัจจุบันเป็นส่วนหนึ่งของประเทศโครเอเชีย) และยังเป็นอดีตสมาชิกวุฒิสภาของราชอาณาจักรอิตาลี
ปู่ทวดของเธอเป็นลูกชายคนรองของ นพ.ไดออมีด ปันตาเลโอนี และเป็นน้องชายของ มัฟเฟโอ เขาได้แต่งงานกับหญิงชาวอเมริกันและย้ายจากประเทศอิตาลีมาอยู่ที่รัฐมิสซูรี สหรัฐอเมริกา โดยปู่ของเธอคือ พันโท กุยโด ปันตาเลโอนี จูเนียร์ จบด้านกฏหมายจากมหาวิทยาลัยฮาวาร์ด รับราชการทหารสังกัดสำนักบริการด้านยุทธศาสตร์ในช่วงสงครามโลกครั้งที่สอง เขาแต่งงานกับ "เฮเลนกา อดามอฟสกา ปันตาเลโอนี" หญิงชาวโปแลนด์ที่เกิดในสหรัฐ ซึ่งเป็นย่าของเธอ โดยย่าของเธอเคยเป็นนักแสดง และเป็นเจ้าหน้าที่สภากาชาดสหรัฐในช่วงสงครามโลกครั้งที่สอง เธอก่อตั้งกองทุนปาแดรอฟสกีขึ้นในปี ค.ศ. 1941 เพื่อช่วยเหลือชาวโปแลนด์ที่ได้รับผลกระทบจากสงคราม ต่อมาในปี ค.ศ. 1943 ปู่ของเธอถูกสังหารในปฏิบัติการที่ซิซิลี ประเทศอิตาลี หลังสงครามโลกครั้งที่สองจบลงย่าของเธอได้ก่อตั้งกองทุนสหรัฐเพื่อยูนิเซฟในปี ค.ศ. 1947 และทำหน้าที่เป็นประธานกองทุนดังกล่าวยาวนานถึง 26 ปี โดยหาเงินทุนในสหรัฐเพื่อช่วยเหลือเด็กทั่วโลกให้กับยูนิเซฟได้มากกว่า 113 ล้านดอลลาร์สหรัฐ และได้รับยกย่องจากยูนิเซฟ โดยมีการก่อตั้ง "รางวัลเฮเลนกา ปันตาเลโอนี" ขึ้นเพื่อเป็นเกียรติแก่ย่าของเธอในปี ค.ศ. 2007 และจะมอบรางวัลดังกล่าวให้กับผู้มีผลงานโดดเด่นด้านการปฏิบัติหน้าที่ด้านมนุษยธรรม
พ่อของเธอคือ แอนโธนี ปันตาเลโอนี เป็นทนายความและมีบริษัทกฏหมายเป็นของตนเอง ส่วนแม่ของเธอคือ เอมีลี แอนน์ แพทเตอร์สัน เป็นบุตรสาวบุญธรรมของเวอร์จิล แพทเตอร์สัน ซึ่งเป็นน้องชายของ "แฮงค์ แพทเตอร์สัน" นักแสดงภาพยนตร์ และละครโทรทัศน์ชาวสหรัฐ เธอทำงานเป็นนักกำหนดอาหารและนักโภชนาการ
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 1991 | Switch | Connie the Dream Girl |  |
| 1992 | League of Their Own, AA League of Their Own | Racine 1st Base |  |
| 1994 | Wyatt Earp | Sally |  |
| 1995 | Bad Boys | Julie Mott |  |
| 1996 | Flirting with Disaster | Tina Kalb |  |
| 1998 | Deep Impact | Jenny Lerner |  |
| 1998 | There's No Fish Food in Heaven | Landeene | Also executive producer |
| 2000 | Family Man, TheThe Family Man | Kate Reynolds |  |
| 2001 | Jurassic Park III | Amanda Kirby |  |
| 2002 | People I Know | Jilli Hopper |  |
| 2002 | Hollywood Ending | Ellie |  |
| 2004 | House of D | Mrs. Warshaw |  |
| 2004 | Spanglish | Deborah Clasky |  |
| 2005 | Fun with Dick and Jane | Jane Harper |  |
| 2007 | You Kill Me | Laurel Pearson | Also executive producer |
| 2008 | Ghost Town | Gwen |  |
| 2009 | The Smell of Success | Rosemary Rose |  |
| 2011 | Tower Heist | Special Agent Claire Denham |  |
ผลงานด้านการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 1989 | Santa Barbara | Lisa DiNapoli | 6 episodes |
| 1992–1993 | Flying Blind | Alicia | 22 episodes |
| 1994 | Counterfeit Contessa, TheThe Counterfeit Contessa | Gina Leonarda Nardino | Television film |
| 1995 | Frasier | Sheila | Episode: "The Show Where Sam Shows Up" |
| 1995–1998 | Naked Truth, TheThe Naked Truth | Nora Wilde | 55 episodes |
| 2000 | X-Files, TheThe X-Files | Herself | Episode: "Hollywood A.D." |
| 2011 | Spring/Fall | Margo | Unsold TV pilot |
| 2014–present | Madam Secretary | Elizabeth McCord | 68 episodes; also producer |
เทือกเขาอะแลสกา

| เทือกเขาอะแลสกา |
| --- | --- |
Alaska Range
ยอดเขาสูงของเทือกเขาอะแลสกา
จุดสูงสุด
ยอด: ยอดเขาเดนาลี
ความสูง เหนือระดับน้ำทะเล: 20,322 ฟุต (6,194 เมตร)
พิกัด: 63°04′10″N 151°00′26″W﻿ / ﻿63.06944°N 151.00722°W﻿ / 63.06944; -151.00722 
ข้อมูลทางภูมิศาสตร์
 
ประเทศ:  สหรัฐอเมริกา
รัฐ: อะแลสกา
ติดต่อกับ: เทือกเขาชายฝั่งแปซิฟิก
ข้อมูลทางธรณีวิทยา
อายุหิน: 25 ล้านปี
ประเภทภูเขา: หินอัคนีระดับลึกพวกหินแกรนิต
เทือกเขาอะแลสกา (อังกฤษ: Alaska Range) เป็นแนวเทือกเขารูปโค้ง มีความยาวประมาณ 750 กิโลเมตร ตั้งอยู่ทางตอนใต้ของรัฐอะแลสกา สหรัฐอเมริกา ทิวเขานั้นกินพื้นที่ตั้งแต่ชายฝั่งทางตะวันตกเฉียงใต้ของทะเลสาบคลาร์ก ไปจนถึงทางตะวันออกเฉียงใต้ บริเวณแม่น้ำไวท์ในดินแดนยูคอนของประเทศแคนาดา
ยอดเขาเดนาลีซึ่งถือว่าเป็นยอดเขาที่สูงที่สุดในทวีปอเมริกาเหนือก็ตั้งอยู่ในเทือกเขานี้ โดยเทือกเขาอะแลสกามีพื้นที่ธารน้ำแข็งทั้งหมดประมาณ 13,900 ตารางกิโลเมตร
ด้วยความสูงประมาณ 6,194 เมตร ทำให้เทือกเขาอะแลสกาจัดได้เป็นเทือกเขาที่สูงเป็นอันดับ 10 ของโลก
ธรณีวิทยา

ผลจากการทำแผนที่ธรณีวิทยาพื้นผิว (Mapped surface geology), ข้อมูลทางธรณีฟิสิกส์ และ การศึกษาการเปลี่ยนแปลงของอุณหภูมิของหินในบริเวณเทือกเขา ทำให้ Paul Fitzgerald และเพื่อนร่วมงานของเขาสรุปว่า การยกตัวและการเปลี่ยนรูปของเทือกเขานั้นเริ่มต้นเมื่อประมาณ 25 ล้านปีก่อน จากการที่แผ่นธรณียาคุทัต (Yakutat microplate) เข้ามาชนกับแผ่นอเมริกาเหนือ
นักวิทยาศาสตร์ทราบว่ายอดเขาเดนาลีนั้นสูงขึ้นประมาณ 0.5 มิลลิเมตรต่อปี นั่นอาจดูเหมือนไม่มาก แต่ในอัตรานั้น ยอดเขาจะสูงขึ้น 1 กิโลเมตรในอีกสองล้านปีข้างหน้า ซึ่งเป็นเพียงช่วงเวลาสั้น ๆ สำหรับเหตุการณ์ทางธรณีวิทยา และองค์ประกอบของมันเป็นอีกเหตุผลหนึ่งที่ทำให้ยอดเขาเดนาลีสูงขึ้นอย่างมาก เพราะองค์ประกอบส่วนใหญ่เป็นหินอัคนีจำพวกหินแกรนิตเป็นส่วนมาก ซึ่งสร้างจากแมกมาใต้ผิวโลก และเป็นส่วนหนึ่งของหินอัคนีมวลไพศาล
เทือกเขาอะแลสกาเป็นส่วนหนึ่งของวงแหวนไฟและรอยเลื่อนเดนาลี อยู่บริเวณตามขอบแผ่นดินทางใต้ของรัฐอะแลสกา ซึ่งเป็นหนึ่งในสาเหตุของแผ่นดินไหวขนาดใหญ่หลายครั้ง และยังมีภูเขาไฟสเพอร์ (Mount Spurr) เป็นหนึ่งในภูเขาไฟแบบกรวยสลับชั้นตั้งอยู่ทางตะวันออกเฉียงใต้ของเทือกเขาอีกด้วย
รายละเอียด

คนหลายคนกล่าวไว้ว่าเทือกเขาอะแลสกาเป็นเทือกเขาที่หนาวเย็นที่สุดจากการที่มีจุดยอดจำนวนมาก บวกกับการที่เทือกเขานั้นตั้งอยู่ละติจูดที่ 63 องศาเหนือ หากนำมาเทียบกับยอดเขาเอเวอเรสต์ที่มีความสูงประมาณ 8,847 เมตร ตั้งอยู่ที่ละติจูด 28 องศาเหนือ ปรากฏว่าเทือกเขาอะแลสกานั้นอยู่ขึ้นไปทางทิศเหนือถึง 3,862 กิโลเมตร ทำให้สร้างความแตกต่างทางอุณหภูมิอย่างมาก
ทางด้านการกัดเซาะนั้น ส่วนมากเกิดจากธารน้ำแข็ง และเป็นส่วนน้อยที่เกิดจาก น้ำ ลม และแรงโน้มถ่วง การกัดเซาะจะพาชิ้นส่วนที่ถูกกัดเซาะไปด้วยไม่มากก็น้อย ขึ้นกับการกัดเซาะนั้น ๆ
แม่น้ำที่มีต้นกำเนิดจากเทือกเขานี้ เช่น แม่น้ำนาเบสนา, แม่น้ำสุสิตนา, แม่น้ำแมกคินลีย์ เป็นต้น
เท็นพอยท์สเอาท์ออฟเท็น

| "เท็นพอยท์สเอาท์ออฟเท็น (10 points out of 10)"> เพลงโดยทูพีเอ็ม.จากอัลบั้มHottest Time of the Day |
| --- | --- |
วางจำหน่าย: 8 กันยายน พ.ศ. 2551
แนวเพลง: เค-ป็อป
เท็นพอยท์สเอาท์ออฟเท็น (อังกฤษ: 10 points out of 10) เป็นเพลงลำดับที่ 1 ในอัลบั้มซฺงเกิลชุดแรกของวงทูพีเอ็ม และเป็นเพลงเปิดตัวของวง มีเนื้อหาแสดงถึงความทะเล้นของวัยรุ่นผู้ชายที่เมื่อเจอกับผู้หญิงที่ตนชื่นชอบก็จะแสดงอารมณ์และท่าทางดีใจ และมีการแซวเกิดขึ้น ท่าเต้นประกอเพลงนี้ก็น่าตื่นเต้นและแปลกใหม่เป็นอย่างมาก เพราะเป็นครั้งแรกที่มีการนำการเต้นอะโครบาติกหรือตีลังกาผาดโผนมาใช้ประกอบ ทำให้ได้รับความสนใจเป็นอย่างมาก วางจำหน่ายเมื่อ 8 กันยายน พ.ศ. 2551
เทศมณฑลฟินมาร์ก

| เทศมณฑลฟินมาร์ก |
| --- | --- |
เทศมณฑล
ทิวทัศน์ของเทศมณฑลฟินมาร์ก
   ธง ตราอาร์ม
ฟินมาร์กภายในนอร์เวย์
พิกัด: 70°N 25°E﻿ / ﻿70°N 25°E﻿ / 70; 25
ประเทศ:  นอร์เวย์
เทศมณฑล: ฟินมาร์ก
ภูมิภาค: นอร์เวย์เหนือ
County ID: NO-20
ก่อตั้ง: 1576
ยุบ: 31 ธันวาคม 2019
ศูนย์กลางการปกครอง: Vadsø
การปกครอง
 • ผู้ว่าราชการ: Ingvild Aleksandersen    (2016–ปัจจุบัน)
 • นายกเทศมณฑล: Runar Sjåstad    Arbeiderpartiet    (2007–ปัจจุบัน)
พื้นที่
 • ทั้งหมด: 48,618 ตร.กม. (18,772 ตร.ไมล์)
ประชากร (2012)
 • ทั้งหมด: 73,787 คน
 • ความหนาแน่น: 1.52 คน/ตร.กม. (3.9 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
เว็บไซต์: http://www.ffk.no
ฟินมาร์ก (อังกฤษ: Finnmark) เป็นเทศมณฑลปกครองตนเองในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์วีเจียน
ประวัติศาสตร์

ชนชาติของฟินมาร์กอยู่มาแล้วทั้งหมด 10,000 ปี โดยมีชนพื้นเมือง คือ ชาวซามี (Sami) อยู่ในบริเวณนอร์เวย์เป็นส่วนมากในช่วงศตวรรษที่ 20 มีการเปลี่ยนแปลงมากมายเกี่ยวกับวัฒนธรรมของชนพื้นเมืองซามี โดยได้มีประเพณีและวัฒนธรรมทิ้งไว้มายาวนานเช่น การถักของชาวซามี ในศตวรรษที่ 10 ฟินน์แลนด์ได้เป็นท่าเรือไวกิ้ง และเกิดปัญหาการต่อสู้ระหว่างชายแดน จนถึงปี ค.ศ. 1326 ปัญหาเรื่องนี้ได้สงบลง จนได้มีการอพยพของชาว Kven เชื้อชาติฟินแลนด์ จนเกิดสงครามโลกครั้งที่สอง​ในช่วงปลายสงคราม มีไม่กี่ชีวิตที่รอดมาได้ ส่วนมากผู้อพยพจะไปทางทิศใต้ของนอร์เวย์ แต่บางคนก็หลบอยู่ในถ้ำรอจนกว่าพวกเยอรมัน จะออกไปจากที่นั้น จากการตรวจสอบความเสียหายได้พบว่ามี 11,000 บ้านเรือน 4700 ฟาร์มวัว 106 โรงเรียน 27 โบสถ์และ 21 โรงพยาบาลถูกไฟไหม้ผังเสียหาย[ต้องการอ้างอิง]
ภูมิศาสตร์

ในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์เวย์
ภูมิอากาศ

| ข้อมูลภูมิอากาศของAlta, Finnmark (last 10 years)> เดือน | ข้อมูลภูมิอากาศของAlta, Finnmark (last 10 years)> ม.ค. | ข้อมูลภูมิอากาศของAlta, Finnmark (last 10 years)> ก.พ. | ข้อมูลภูมิอากาศของAlta, Finnmark (last 10 years)> มี.ค. | ข้อมูลภูมิอากาศของAlta, Finnmark (last 10 years)> เม.ย. | ข้อมูลภูมิอากาศของAlta, Finnmark (last 10 years)> พ.ค. | ข้อมูลภูมิอากาศของAlta, Finnmark (last 10 years)> มิ.ย. | ข้อมูลภูมิอากาศของAlta, Finnmark (last 10 years)> ก.ค. | ข้อมูลภูมิอากาศของAlta, Finnmark (last 10 years)> ส.ค. | ข้อมูลภูมิอากาศของAlta, Finnmark (last 10 years)> ก.ย. | ข้อมูลภูมิอากาศของAlta, Finnmark (last 10 years)> ต.ค. | ข้อมูลภูมิอากาศของAlta, Finnmark (last 10 years)> พ.ย. | ข้อมูลภูมิอากาศของAlta, Finnmark (last 10 years)> ธ.ค. | ข้อมูลภูมิอากาศของAlta, Finnmark (last 10 years)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | -4 (25) | -5 (23) | -2 (28) | 3 (37) | 8 (46) | 13 (55) | 17 (63) | 15 (59) | 10 (50) | 5 (41) | 0 (32) | -3 (27) | 4.8 (40.6) |
| อุณหภูมิต่ำสุดเฉลี่ย  °C (°F) | -9 (16) | -9 (16) | -7 (19) | -2 (28) | 4 (39) | 9 (48) | 12 (54) | 11 (52) | 6 (43) | 1 (34) | -4 (25) | -7 (19) | 0.4 (32.8) |
| หยาดน้ำฟ้า มม (นิ้ว) | 32 (1.26) | 26 (1.02) | 25 (0.98) | 20 (0.79) | 22 (0.87) | 34 (1.34) | 54 (2.13) | 47 (1.85) | 43 (1.69) | 42 (1.65) | 37 (1.46) | 38 (1.5) | 420 (16.54) |
แหล่งที่มา:
ศาสนา

| จำนวนผู้นับถือศาสนาในเทศมณฑลฟินมาร์ก |
| --- | --- | --- | --- | --- |
| ศาสนา | ศาสนา |  | % | % |
| คริสต์ | คริสต์ |    | 89.20% | 89.20% |
| อิสลาม | อิสลาม |    | 0.32% | 0.32% |
| พุทธ | พุทธ |    | 0.11% | 0.11% |
| อื่น | อื่น |    | 10.37% | 10.37% |
ศาสนาในฟินมาร์กส่วนมากนับถือศาสนาคริสต์เป็นส่วนมาก
การแบ่งเขตการปกครอง

เทศมณฑลฟินมาร์กแบ่งเขตการปกครองออกเป็น 19 เทศบาล
| เทศบาลในมาร์ก |
| --- | --- |
รายชื่อเทศบาล: 
 อัลตา   Berlevåg  Båtsfjord  Gamvik  Hammerfest  Hasvik  Kárášjohka or Karasjok  Guovdageaidnu or Kautokeino  Kvalsund  Lebesby  Loppa  Måsøy  Unjárga or Nesseby  Nordkapp  Porsanger or Porsángu or Porsanki  Sør-Varanger  Deatnu or Tana  Vadsø  Vardø:
เศรษฐกิจ

ฟินมาร์กมีอุตสาหกรรมหลักคือ การประมง การบริการเกี่ยวกับการท่องเที่ยว จึงเป็นการดึงดูดความสนใจในการทำธุรกิจ จึงมีรายได้หลักเกี่ยวกับสิ่งนี้
เชิงอรรถ

ก. ^  ชาว Kven คือชนกลุ่มน้อยในประเทศนอร์แวย์ เชื้อชาติฟินแลนด์ ส่วนมากทำอาชีพชาวนา และการประมง
ชาว Sami ชนพื้นเมืองในสมัยก่อน
ภูมิศาสตร์ทางตอนเหนือของเทศมณฑลฟินมาร์ก
เทเรนซ์ เทรนต์ ดาร์บี

| ซานานดา ไมเทรยา |
| --- | --- |
ชื่อเกิด: เทเรนซ์ เทรนต์ ฮาเวิร์ด
รู้จักในชื่อ: Terence Trent D'Arby Sananda Maitreya
เกิด:  (1962-03-15) 15 มีนาคม ค.ศ. 1962 (62 ปี) แมนแฮตตัน นิวยอร์ก
ที่เกิด: บรองซ์, นิวยอร์ก
แนวเพลง: Pop rock soul R&B funk
อาชีพ: Singer songwriter
เครื่องดนตรี: Vocals piano guitar bass guitar keyboards drums percussion banjo harmonica organ
ช่วงปี: 1984–ปัจจุบัน
ค่ายเพลง: Treehouse Columbia

เว็บไซต์: sanandamaitreya.com
นักดนตรี
ซานานดา ฟรานเซสโก ไมเทรยา (อังกฤษ: Sananda Francesco Maitreya) หรือชื่อเกิด เทเรนซ์ เทรนต์ ฮาเวิร์ด (อังกฤษ: Terence Trent Howard) หรือในอดีตรู้จักในชื่อ เทเรนซ์ เทรนต์ ดาร์บี (อังกฤษ: Terence Trent D'Arby) เกิดวันที่ 15 มีนาคม ค.ศ. 1962 ในแมนแฮตตัน นิวยอร์ก เป็นนักร้องและนักแต่งเพลงชาวอเมริกัน มีผลงานอัลบั้มเปิดตัวที่สร้างชื่อเสียงชุด Introducing the Hardline According to Terence Trent D'Arby ออกวางขายเดือนกรกฎาคม ค.ศ. 1987 มีซิงเกิล "If You Let Me Stay", "Wishing Well", "Dance Little Sister" และ "Sign Your Name"
ผลงานอัลบั้ม

Introducing the Hardline According to Terence Trent D'Arby (1987)
Neither Fish nor Flesh (1989)
Symphony or Damn (1993)
Vibrator (1995)
Wildcard (2001)
Angels & Vampires – Volume I (2005)
Angels & Vampires – Volume II (2006)
Nigor Mortis (2009)
The Sphinx (2011)
Return to Zooathalon (2013)
The Rise Of The Zugebrian Time Lords (2015)
Prometheus & Pandora (2017)
ผลงานแสดง

1993: Heimat II: A Chronicle of a Generation (TV series, 1 episode, "Kennedys Kinder")
1999: Shake, Rattle and Roll: An American Love Story as Jackie Wilson (TV mini-series)
1999: Clubland as Toby (feature film directed by Mary Lambert)
2000: Static Shock (TV series, 1 episode, "They're Playing My Song" as DJ Rock)
แชด เลอ คลอส

แชด เลอ คลอส
แชด กาย เบอแทรนด์ เลอ คลอส (อังกฤษ: Chad Guy Bertrand le Clos) เกิดวันที่ 12 เมษายน ค.ศ. 1992 เป็นนักว่ายน้ำชาวแอฟริกาใต้ เขาเป็นผู้ถือสถิติกีฬาโอลิมปิก กีฬาเครือจักรภพ ในท่าผีเสื้อ 50 และ 100 เมตร  เขาได้รับเหรียญทองโอลิมปิกฤดูร้อน 2012 ประเภทผีเสื้อ 200 เมตร เขายังได้รับเหรียญ 5 เหรียญจากกีฬาโอลิมปิกเยาวชนฤดูร้อน 2010 ที่จัดขึ้นที่สิงคโปร์
เทเลเท็กซ์

หน้าซีแฟ็กซ์รายการฟุตบอลของอังกฤษในเดือนตุลาคม ค.ศ. 2009
เทเลเท็กซ์ (อังกฤษ: Teletext) คือหนังสือพิมพ์ที่ออกอากาศบนโทรทัศน์ในยุค 80 ซึ่งออกอากาศในหลายประเทศ (ส่วนใหญ่ในยุโรป) เทเลเท็กซ์มักจะมาก่อนหรือหลังภาพทดสอบออกอากาศ เทเลเท็กซ์ ประกอบไปด้วย ตารางออกอากาศ ข่าวสารและอื่น ๆ เทเลเท็กซ์ ออกอากาศในระบบสี แต่ไม่ละเอียดมาก
ที่มาของเทเลเท็กซ์

เทเลเท็กซ์หรือหนังสือพิมพ์ทางโทรทัศน์เป็นการส่งข้อมูลและข่าวสารแบบหนึ่ง ซึ่งเกิดขึ้นก่อนวิวัฒนาการของอินเทอร์เน็ตจะพัฒนาขึ้น ประมาณปี ค.ศ.1970 ในประเทศอังกฤษ ซึ่งการส่งข้อมูลเทเลเท็กซ์จะส่งออกไปพร้อมกับการส่งคลื่นสัญญาณโทรทัศน์ ดังนั้นผู้รับชมโทรทัศน์สามารถรับชมได้ด้วยเครื่องรับที่มีวงจรถอดรหัสสัญญาณเทเลเท็กซ์หรืออาจจะใช้อุปกรณ์ถอดรหัสภายนอก เช่น ชุดควบคุมอุปกรณ์ (SET-TOP BOX) เป็นต้น
ระบบเทเลเท็กซ์มีลักษณะเสมือนหนังสือพิมพ์ที่ส่งผ่านสัญญาณโทรทัศน์ โดยข้อมูลทั้งหมดสามารถส่งทางเทเลเท็กซ์ได้ยกเว้นภาพที่มีความละเอียดสูง แต่มีข้อดีกว่าหนังสือพิมพ์คือ สามารถเปลี่ยนแปลงปรับปรุงให้ทันสมัยได้รวดเร็วจึงเหมาะสำหรับข่าวสารที่มีการเปลี่ยนแปลงรวดเร็วและจำเป็นต้องใช้ในการตัดสินใจด้านต่างๆ ทั้งในทางธุรกิจและชีวิตประจำวัน ตัวอย่างของข่าวสารที่ควรจะส่งทางเทเลเท็กซ์เช่น ข่าวสดการพยากรณ์อากาศ ข้อมูลตลาดหุ้น ข้อมูลอัตราแลกเปลี่ยนเงินสกุลต่างๆ ราคาสินค้า เวลาขึ้นลงของเที่ยวบิน ข้อมูลที่พักตามโรงแรม ประกาศที่สำคัญของทางราชการ ผลการเลือกตั้ง ประกาศผลสอบสถาบันการศึกษา ทดสอบความรู้ทั่วไป ข้อมูลสถิติที่น่าสนใจ เป็นต้น
บริการเทเลเท็กซ์ได้รับความนิยมน้อยลงเมื่อมีระบบสื่อสารอื่นๆ ที่รวดเร็วและตอบสนองได้มากกว่าเข้ามา เช่น การส่งข่าวสารผ่านข้อความสั้น (SMS) ของโทรศัพท์เคลื่อนที่และเครือข่ายอินเทอร์เน็ตที่สามารถให้บริการข้อมูลและภาพในลักษณะสื่อผสม (Multimedia) ได้รวดเร็ว
เทเลเท็กซ์ในประเทศไทย

ในประเทศไทยเคยออกอากาศเทเลเท็กซ์ตั้งแต่ปี พ.ศ. 2528 ถึงปี พ.ศ. 2551 ทางช่อง 3 และ 9 โดยในช่อง 3 ใช้ชื่อว่า Infonet และช่อง 9 ใช้ชื่อว่า ข่าวเขียน หรือ ข่าวสารอิเล็กทรอนิกส์ โดยช่อง 3 ออกอากาศในช่วงระหว่างปี 2528-2551 และช่อง 9 ในปี 2535-2543
ใน พ.ศ. 2550 ยังไม่มีการกำหนดมาตรฐานการส่งเทเลเท็กซ์ในประเทศไทย แต่หากจะให้ระบบเทเลเท็กซ์สามารถแสดงตัวอักษรภาษาไทยได้ต้องมีการกำหนดมาตรฐานขึ้นมาใหม่เนื่องจากภาษาไทยมีลักษณะพิเศษไม่เหมือนภาษาอังกฤษเนื่องจากมีรายละเอียดหลายประการ ที่ต้องพิจารณาเช่น แต่ละจอจะให้มีกี่บรรทัด โดยการแปลงจากสามบรรทัดภาษาอังกฤษ ให้เป็นหนึ่งบรรทัดภาษาไทย เป็นต้น
แชนนอน เลโท

| แชนนอน เลโท |
| --- | --- |
เลโตในปาโดวาประเทศอิตาลี เดือนกรกฎาคม 2013
สารนิเทศภูมิหลัง
เกิด:  (1970-03-09) 9 มีนาคม ค.ศ. 1970 (54 ปี) แชนนอน เลโท Bossier City, รัฐลุยเซียนา, สหรัฐอเมริกา
อาชีพ: นักแสดง นักดนตรี ช่างภาพ
ปีที่แสดง: 1992–ปัจจุบัน
แชนนอน เลโท (อังกฤษ: Shannon Leto) เกิดเมื่อวันที่ 9 มีนาคม ค.ศ. 1970 เป็นนักดนตรีและนักแสดงชาวอเมริกัน ทั้งแชนนอนและน้องชาย จาเรด เลโท เป็นนักดนตรีในวงร็อกชื่อ เทอร์ตีเซคันด์สทูมารส์
เท็ด แนสมิธ

เท็ด แนสมิธ (อังกฤษ: Ted Nasmith) เป็นศิลปินนักวาดภาพชาวแคนาดา มีชื่อเสียงจากการวาดภาพประกอบผลงานวรรณกรรมต่าง ๆ ของเจ. อาร์. อาร์. โทลคีนในปกรณัมชุดมิดเดิลเอิร์ธ ได้แก่ ซิลมาริลลิออน ลอร์ดออฟเดอะริงส์ และ เดอะฮอบบิท
แนสมิธเกิดในช่วงกลางคริสต์ทศวรรษ 1950 (ไม่ทราบวันเกิดแน่นอน) ที่เมืองออนตาริโอ ประเทศแคนาดา เป็นบุตรชายของนายทหารอากาศแคนาดา ดังนั้นชีวิตในช่วงแรกของแนสมิธจึงต้องโยกย้ายที่อยู่บ่อย ๆ เนื่องจากการงานอาชีพของพ่อ เขาต้องย้ายไปประเทศต่าง ๆ หลายแห่ง เช่น ฝรั่งเศส จนเมื่อแนสมิธย่างเข้าสู่วัยรุ่น จึงค่อยกลับมาอยู่ที่เมืองโตรอนโต
ครอบครัวของแนสมิธสนับสนุนให้เขาเข้าเรียนหลักสูตรด้านพาณิชย์ศิลป์ (Commercial Arts) ปี ค.ศ. 1972 แนสมิธได้ส่งภาพถ่ายผลงานวาดภาพของเขาจำนวนหนึ่งไปให้แก่โทลคีน ไม่กี่สัปดาห์ต่อมาเขาได้รับจดหมายตอบจากโทลคีนกล่าวชมเชยผลงานของเขา และให้ความเห็นเพิ่มเติมว่าบิลโบ แบ๊กกิ้นส์ ดูเด็กไปสักหน่อย การตอบจดหมายของโทลคีนครั้งนี้ทำให้หนุ่มน้อยแนสมิธในเวลานั้นมีความมั่นใจขึ้นอย่างมาก และทุ่มเทความตั้งใจในการตีความและสร้างงานศิลป์จากวรรณกรรมของโทลคีน
"ลูธิเอน" หนึ่งในผลงานที่มีชื่อเสียงมากของเท็ด แนสมิธ จากวรรณกรรมเรื่อง ซิลมาริลลิออน พิมพ์ในปฏิทินโทลคีนปี ค.ศ. 1990
ผลงานของแนสมิธค่อนข้างจะเป็นแนวทางแบบ Luminism และวิคตอเรียนนีโอคลาสสิค ในเวลาต่อมาผลงานของเขาก็โดดเด่นเตะตาเหล่าสำนักพิมพ์ผู้ตีพิมพ์ผลงานของโทลคีน และได้นำผลงานของเขาไปพิมพ์ใน Tolkien Calendar เมื่อปี ค.ศ. 1987 หลังจากนั้นผลงานของเขาก็ได้บรรจุอยู่ในปฏิทินโทลคีนทุกปี และมีหลายปีที่มีการพิมพ์ปฏิทินรวมภาพผลงานของเขาแต่เพียงผู้เดียว (คือ ค.ศ. 1990, 2002, 2003, 2004 และ 2009)
เดือนตุลาคม ค.ศ. 1996 แนสมิธได้รับการทาบทามจากสำนักพิมพ์ให้วาดภาพประกอบแก่หนังสือ ซิลมาริลลิออน ฉบับพิมพ์ภาพประกอบ เป็นช่วงเวลาที่แนสมิธได้ทำงานร่วมกับ คริสโตเฟอร์ โทลคีน จนสนิทสนมกัน ซิลมาริลลิออนฉบับพิมพ์ภาพประกอบวางจำหน่ายในปี ค.ศ. 1998 ต่อมาในปี 2004 ได้ออกฉบับปรับปรุงครั้งที่สองและเพิ่มเติมภาพวาดของแนสมิธอีกหลายภาพ
ต้นปี ค.ศ. 1999 ผู้แทนของปีเตอร์ แจ็คสัน และนิวไลน์ ซีนีม่า ได้เชิญให้แนสมิธเข้าร่วมงานเป็นนักออกแบบศิลป์สำหรับภาพยนตร์ไตรภาคลอร์ดออฟเดอะริงส์ ร่วมกับ อลัน ลี และ จอห์น ฮาว แนสมิธไตร่ตรองอยู่นาน ในที่สุดก็ตอบปฏิเสธไปเนื่องจากเขาต้องการคงความเป็นศิลปินอิสระและไม่ต้องการไปอยู่ไกลถึงนิวซีแลนด์เป็นเวลานาน ๆ
แนสมิธได้รับยกย่องว่าเป็นนักวิชาการผู้เชี่ยวชาญวรรณกรรมของโทลคีนคนหนึ่ง ทั้งทางด้านประวัติศาสตร์ ตำนานปรัมปรา ศาสนา และด้านอื่น ๆ เขายังเป็นสมาชิกคนสำคัญขององค์กรที่เกี่ยวข้องกับวรรณกรรมของโทลคีนหลายแห่ง เช่น Tolkien Society, the Mythopoeic Society, และ Mensa's Beyond Bree
นอกจากนี้ แนสมิธยังเป็นนักดนตรี เขาเป็นนักกีตาร์ และนักร้องระดับเสียงเทเนอร์ ผลงานดนตรีของเขาส่วนมากก็ได้รับแรงบันดาลใจมาจากงานเขียนของโทลคีน อัลบัมแรกของเขาที่ทำออกจำหน่าย คือ The Hidden Door: Songs in the Key of Enchantment ออกวางแผงในปี ค.ศ. 2007 เขายังได้เข้าร่วมโครงการดนตรีที่ชื่อว่า Beren and Lúthien: A Song Cycle ร่วมกับเพื่อนของเขา คือ อเล็กซ์ ลิวอิส  และยังเป็นเพื่อนสนิทกับนักดนตรีผู้ก่อตั้งกลุ่ม โทลคีน เอนเซมเบิล ด้วย
แหล่งข้อมูลอื่น

เว็บไซต์ทางการของเท็ด แนสมิธ
เทศกาลของชาวยิว

เทศกาลของชาวยิว(อังกฤษ: Jewish festival) หรือ วันสำคัญในศาสนายูดาห์ เป็นเทศกาลทางศาสนาของชาวยิวบางเทศกาลเกี่ยวข้องกับฤดูการทำไร่ทำนา ซึ่งจัดขึ้นเพื่อระลึกถึงการเลี้ยงดูของพระเจ้าตลอดปีที่ผ่านมา และเป็นโอกาสที่จะถวายคืนแด่พระเจ้า บางเทศกาลเป็นเทศกาลเพื่อระลึกถึงความยิ่งใหญ่ในประวัติศาสตร์ที่พระเจ้าปลดปล่อยพวกเขา เทศกาลเหล่านี้เป็นช่วงเวลาที่ชาวยิวจะชื่นชมกับสิ่งที่พระเจ้าประทานให้ ขณะเดียวกันก็เป็นเวลาที่ร่วมกันสารภาพบาปและชำระล้างจิตใจให้บริสุทธิ์ด้วย
เทศกาลปัสคา

บทความหลัก: ปัสคา
เทศกาลปัสคา มีในวันที่ 14 เดือนนิสาน (อาบีบ) ซึ่งเป็นเดือนแรกของปีปฏิทินของยิว (ตรงกับเดือนมีนาคม/เมษายนในปฏิทินสากล)
เทศกาลปัสคาเป็นงานฉลองที่เต็มไปด้วยความชื่นชมยินดี ชาวยิวระลึกถึงการที่พระเจ้าทรงปลดปล่อยพวกเขาออกจากการเป็นทาสในอียิปต์ ภายใต้การนำของโมเสส ในสมัยพระคัมภีร์เดิมและพระคัมภีร์ใหม่ ทุกครอบครัวจะฆ่าลูกแกะก่อนวันปัสคาหนึ่งวัน หลายคนเดินทางมาที่พระวิหารในกรุงเยรูซาเล็มเพื่อการเฉลิมฉลองนี้ แต่การกินเลี้ยงปัสคานั้น ตั้งแต่สมัยก่อนจนถึงปัจจุบันก็เป็นงานเลี้ยงแบบครอบครัว อาหารที่รับประทานกันในงานล้วนเป็นสัญลักษณ์ของการเป็นทาสในอียิปต์ และการหนีจากอียิปต์ทั้งสิ้น คนในครอบครัวจะเล่าเรื่องที่ทูตสวรรค์ของพระเจ้าละเว้นไม่ฆ่าลูกหัวปีในบ้านชาวยิวที่มีเลือดแกะทาไว้หน้าบ้าน แต่ฆ่าลูกหัวปีของคนอียิปต์ทั้งหมด
ในปัจจุบันคนสะมาเรียเท่านั้นที่ฆ่าลูกแกะบูชาแบบดั้งเดิมในเทศกาลปัสคา พวกยิวไม่ทำเช่นนั้นแล้วตั้งแต่ทหารโรมันทำลายพระวิหารในปี ค.ศ. 70
เทศกาลกินขนมปังไร้เชื้อ

เทศกาลนี้ฉลองตั้งแต่วันที่ 15 ถึง 21 เดือนนิสาน (อาบีบ ซึ่งตรงกับเดือนมีนาคม/เมษายนในปฏิทินสากล) เป็นเวลา 7 วัน ตอนที่พวกยิวหนีออกจากอียิปต์ พวกผู้หญิงไม่มีเวลารอให้ขนมปังฟูขึ้น ดังนั้นขนมปังในงานเลี้ยงปัสคาและมื้ออื่น ๆ ตลอดอาทิตย์นั้นจะเป็นขนมปังไร้เชื้อทั้งสิ้น คือเป็นขนมปังที่ไม่ใส่ยีสต์ สัปดาห์ต่อจากเทศกาลปัสคาจึงถือเป็นเทศกาลขนมปังไร้เชื้อ
เทศกาลถวายผลแรก

จัดขึ้นหลังจากวันสะบาโตหนึ่งวันในช่วงเทศกาลขนมปังไร้เชื้อ (เราไม่รู้วันที่แน่นอนเพราะชาวยิวนับวันตามจันทรคติ จึงทำให้วันของเทศกาลนี้เปลี่ยนไปทุกปี) ในวันนี้จะมีการถวายข้าวบาร์เลย์ฟ่อนแรกที่ได้จากการเก็บเกี่ยว จึงถือเป็นเทศกาลถวายผลแรก